Rosmarinus (L., 1758) ye un chenero de plantas lamiacias que tienen per caracteristica millor reconoixedera la suya aromaticidat. Son autoctonas d'a cuenca mediterrania, habitando-ie ecosistemas diversos dende o nivel d'a mar dica bells 1400 metros d'altitut. Tienen fuellas chicas, tiercas y coriacias, que responden bien á las baixa humedat y alto grau d'insolación propios d'os ambients mediterranios, anque la suya resistencia á las sequeras no ye tan important como en belaltros cheneros, per el que gosan remitir en territorios esteparios u semideserticos en os que i compiten millor especies como lo sisallo, as ontinas u as aliagas.